stanford-oval/wikipedia huggingface dataset:
หม่อมเจ้าพระสมเด็จพระพุฒาจารย์ (ทัด)
พระประวัติ

หม่อมเจ้าพระสมเด็จพระพุฒาจารย์ มีพระนามเดิมว่าหม่อมเจ้าทัด ประสูติเมื่อวันพุธ แรม 9 ค่ำ เดือน 11 ปีมะเมีย ตรงกับวันที่ 9 ตุลาคม พ.ศ. 2365  เป็นพระโอรสในพระสัมพันธวงศ์เธอ กรมหลวงเสนีบริรักษ์ กับหม่อมบุญมา
ในรัชสมัยพระบาทสมเด็จพระนั่งเกล้าเจ้าอยู่หัว หม่อมเจ้าทัดได้ผนวชเป็นสามเณรที่วัดพระศรีรัตนศาสดาราม แล้วไปเล่าเรียนกับพระมหาโต ที่วัดระฆังโฆสิตารามวรมหาวิหาร จนอายุครบอุปสมบทในปี พ.ศ. 2385 จึงผนวชเป็นภิกษุที่วัดพระศรีรัตนศาสดาราม มีสมเด็จพระอริยวงษญาณ (ด่อน) เป็นพระอุปัชฌาย์ พระมหาโตเป็นพระกรรมวาจาจารย์ ผนวชแล้วไปประทับที่วัดระฆังโฆสิตารามตามเดิม
พ.ศ. 2392 ได้สอบพระปริยัติธรรมซึ่งจัดที่วัดพระเชตุพนวิมลมังคลาราม ได้เป็นเปรียญธรรม 3 ประโยค ถึงปี พ.ศ. 2404 ได้สอบอีกที่วัดพระศรีรัตนศาสดาราม ได้เพิ่มอีก 4 ประโยค รวมเป็นเปรียญธรรม 7 ประโยค
พ.ศ. 2407 ได้รับแต่งตั้งเป็นพระราชาคณะที่ หม่อมเจ้าพุทธุปบาทปิลันทน์
ต่อมาในปี พ.ศ. 2415 ตรงกับสมัยรัชกาลที่ 5 จึงได้เป็นเจ้าอาวาสวัดระฆังฯ แทนสมเด็จพระพุฒาจารย์ (โต พรหมรังสี) ที่มรณภาพ
พ.ศ. 2430 เป็นพระราชาคณะผู้ใหญ่ที่ หม่อมเจ้าพระพุทธุปบาทปิลันธน์พระธรรมเจดีย์ กระวีวงษนายก ตรีปิฎกบัณฑิตย มหาคณฤศร บวรสังฆาราม คามวาสี ต่อมาย้ายไปครองวัดพระเชตุพนวิมลมังคลารามราชวรมหาวิหาร และว่าการคณะกลาง
พ.ศ. 2435 ได้เลื่อนสมณศักดิ์เป็นพระราชาคณะเจ้าคณะรองฝ่ายเหนือที่ หม่อมเจ้าพระพิมลธรรม์ มหันตคุณ วิบุลปรีชาญาณนายก ตรีปิฎกคุณาลังการภูษิต อุตรทิศคณฤศร บวรสังฆาราม คามวาสี
พ.ศ. 2437 ได้รับสถาปนาเป็นสมเด็จพระราชาคณะเจ้าคณะอรัญวาสีและเจ้าคณะใหญ่คณะกลางที่ หม่อมเจ้าพระสมเด็จพระพุฒาจารย์ อเนกสถานปรีชา สัปตวิสุทธิจริยาสมบัติ นิพัทธธุตคุณ สิริสุนทรพรตจาริก อรัญญิกมหาปรินายก ตรีปิฎกโกศล วิมลมัชฌิมคณฤศร บวรสังฆาราม คามวาสี อรัญญวาสี
หม่อมเจ้าพระสมเด็จพระพุฒาจารย์สิ้นชีพิตักษัยด้วยพระโรคชรา เมื่อวันอาทิตย์ ขึ้น 13 ค่ำ เดือน 7 ปีชวด ตรงกับวันที่ 10 มิถุนายน พ.ศ. 2443 เวลาบ่าย 2 โมงเศษ สิริชันษา 77 ปี 244 วัน ได้รับโกศไม้สิบสองประกอบศพ ได้รับพระราชทานเพลิงศพพร้อมกับสมเด็จพระวันรัต (แดง สีลวฑฺฒโน) เมื่อวันที่ 15 กุมภาพันธ์ พ.ศ. 2444
หม่อมเจ้าพระญาณวราภรณ์ (รอง)

| หม่อมเจ้า พระญาณวราภรณ์ (รอง )> ส่วนบุคคล |
| --- | --- |
ประสูติ: หม่อมเจ้ารอง พ.ศ. 2359
สิ้นชีพิตักษัย: 15 มิถุนายน พ.ศ. 2422 (63 ปี)
ศาสนา: พุทธ
บุพการี: พระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย (บิดา) หม่อมเจ้าทับทิม (มารดา)
ราชวงศ์: จักรี
นิกาย: เถรวาท
สำนัก: มหานิกาย
การศึกษา: เปรียญธรรม 9 ประโยค
ตำแหน่งชั้นสูง
ที่อยู่: วัดบพิตรพิมุขวรวิหาร จังหวัดพระนคร
อุปสมบท: พ.ศ. 2383
ตำแหน่ง: เจ้าอาวาสวัดบพิตรพิมุขวรวิหาร
หม่อมเจ้าพระญาณวราภรณ์ พระนามเดิม หม่อมเจ้ารอง (พ.ศ. 2359 - 15 มิถุนายน พ.ศ. 2422) เป็นพระราชาคณะ และอดีตเจ้าอาวาสวัดบพิตรพิมุขวรวิหาร
ประวัติ

หม่อมเจ้าพระญาณวราภรณ์ มีพระนามเดิมว่า หม่อมเจ้ารอง ประสูติเมื่อปีชวด พ.ศ. 2359 เป็นพระโอรสในพระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย ประสูติแต่หม่อมเจ้าทับทิม พระธิดาในสมเด็จพระเจ้าน้องยาเธอ เจ้าฟ้ากรมหลวงจักรเจษฎา
หม่อมเจ้ารองผนวชเป็นสามเณรในรัชสมัยพระบาทสมเด็จพระนั่งเกล้าเจ้าอยู่หัว โดยมีสมเด็จพระอริยวงษญาณ (นาค) ขณะยังเป็นสมเด็จพระพนรัตน เป็นพระอุปัชฌาย์ ถึงปีชวด พ.ศ. 2383 จึงผนวชเป็นภิกษุ โดยมีสมเด็จพระสังฆราช (นาค) เป็นพระอุปัชฌาย์ ทรงสอบได้เปรียญธรรม 9 ประโยค และได้เป็นพระราชาคณะ แต่ไม่มีราชทินนาม เมื่อพระบาทสมเด็จพระนั่งเกล้าเจ้าอยู่หัวประชวรใกล้สวรรคต ได้พระราชทานเงินเบื่อบำเพ็ญกุศลให้พระราชาคณะรูปละ 20 บาท หม่อมเจ้าพระรองก็ทรงได้รับด้วย
ปีกุน พ.ศ. 2394 พระบาทสมเด็จพระจอมเกล้าเจ้าอยู่หัวจึงพระราชทานราชทินนามว่า หม่อมเจ้าพระญาณวราภรณ์ และได้รับแต่งตั้งเป็นเจ้าอาวาสวัดบพิตรพิมุขวรวิหารในปีมะโรง พ.ศ. 2399
หม่อมเจ้าพระญาณวราภรณ์ (รอง) สิ้นชีพิตักษัยเมื่อวันอาทิตย์ที่ 15 มิถุนายน พ.ศ. 2422 ตรงกับแรม 11 ค่ำ เดือน 7 ปีเถาะ สิริชันษาได้ 64 ปี
อามานัตโต

| --- | --- |
อามานัตโต
ประเภท: ขนมหวาน
แหล่งกำเนิด: ญี่ปุ่น
ภูมิภาค: เอเชียตะวันออก
ผู้สร้างสรรค์: โฮโซดะ ยาซูเบ
ส่วนผสมหลัก: ถั่วอาซูกิหรือถั่วชนิดอื่น ๆ น้ำตาล น้ำเชื่อม
 ตำราอาหาร: อามานัตโต
อามานัตโต (ญี่ปุ่น: 甘納豆; โรมาจิ: amanattō) เป็นขนมหวานญี่ปุ่นแบบดั้งเดิม ทำจากถั่วอาซูกิหรือถั่วชนิดอื่น ๆ นำมาเคี่ยวด้วยน้ำเชื่อมและทำให้แห้ง ก่อนนำมาเคลือบด้วยน้ำตาลทราย พัฒนาขึ้นโดยโฮโซดะ ยาซูเบในรัชศกบุนคีว (ค.ศ. 1861-1863) ในยุคเอโดะ ยาซูเบเปิดร้านวางาชิ (ขนมญี่ปุ่นแบบดั้งเดิม) ในกรุงโตเกียว ตั้งร้านชื่อตามชื่อของตนในวัยเด็กว่าเอตาโร ร้านนี้ยังคงดำเนินกิจการในปัจจุบัน
อามานัตโตเดิมเรียกว่า อามานานัตโต (ญี่ปุ่น: 甘名納糖; โรมาจิ: amananattō) ถูกย่อเป็นอามานัตโตในช่วงหลังสงครามโลกครั้งที่สอง มีชื่อคล้ายนัตโตที่เป็นถั่วเหลิองหมัก แต่ไม่มีความเกี่ยวข้องกัน
ในจังหวัดฮกไกโด อามานัตโตใช้สำหรับปรุงเซกิฮังหรือข้าวถั่วแดง  ด้วยเหตุนี้เซกิฮังในฮกไกโดจึงมีรสหวานเล็กน้อยต่างจากในภูมิภาคอื่นในเอเชียตะวันออก
หม่อมเจ้าพระสังวรวรประสาธน์ (เล็ก)

| หม่อมเจ้า พระสังวรวรประสาธน์ (เล็ก )> ส่วนบุคคล |
| --- | --- |
ประสูติ: หม่อมเจ้าเล็ก พ.ศ. 2345
สิ้นชีพิตักษัย: พ.ศ. 2426 (81 ปี)
ศาสนา: พุทธ
บุพการี: พระสัมพันธวงศ์เธอ กรมหมื่นนราเทเวศร์ (บิดา) หม่อมทองสุก ปาลกะวงศ์ ณ อยุธยา (มารดา)
ราชวงศ์: ปาลกะวงศ์ (ราชวงศ์จักรี)
นิกาย: เถรวาท
สำนัก: มหานิกาย
ตำแหน่งชั้นสูง
ที่อยู่: วัดอมรินทรารามวรวิหาร จังหวัดธนบุรี
ตำแหน่ง: เจ้าอาวาสวัดอมรินทรารามวรวิหาร
หม่อมเจ้าพระสังวรวรประสาธน์ พระนามเดิม หม่อมเจ้าเล็ก ราชสกุลปาลกะวงศ์ เป็นพระราชาคณะฝ่ายมหานิกาย
ประวัติ

หม่อมเจ้าพระสังวรวรประสาธน์ มีพระนามเดิมว่า หม่อมเจ้าเล็ก ประสูติเมื่อปีจอ พ.ศ. 2345 เป็นพระโอรสในพระสัมพันธวงศ์เธอ กรมหมื่นนราเทเวศร์ (ต้นราชสกุลปาลกะวงศ์) ประสูติแต่หม่อมทองสุก
หม่อมเจ้าเล็ก ปาลกะวงศ์ ทรงผนวชในรัชสมัยพระบาทสมเด็จพระพุทธเลิศหล้านภาลัย แล้วทรงศึกษาทางวิปัสสนาธุระ ถึงรัชสมัยพระบาทสมเด็จพระจอมเกล้าเจ้าอยู่หัว ทรงได้รับการแต่งตั้งเป็นพระราชาคณะที่ หม่อมเจ้าพระสังวรวรประสาธน์ และเป็นเจ้าอาวาสวัดอมรินทรารามวรวิหาร ทรงถวายตาลปัตรแฉกงาปรุ ซึ่งพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นลักษณะอย่างพัดด้ามจิ้ว รูปกลมมนอย่างพัดหน้านาง ยอดพัด และส้นพัด แกะลายบัว เหมือนพัดแฉก ใช้เป็นตาลปัตรสำหรับพระราชาคณะในราชตระกูลฝ่ายวิปัสสนาธุระ เดิมทรงเตรียมถวายพระเจ้าน้องยาเธอ พระองค์เจ้าอำไพ ซึ่งทรงผนวชอยู่ แต่ทรงลาผนวชเสียก่อน หม่อมเจ้าพระสังวรประสาธน์ทรงถือเป็นพระองค์แรก จนสิ้นชีพิตักษัยในปี พ.ศ. 2426
ตั้งแต่รัชกาลที่ 4 ถึงรัชกาลที่ 5 พระองค์ได้เป็นประธานสงฆ์ 15 รูปเจริญพระพุทธมนต์ในพระราชพิธีพืชมงคล
สุริยุปราคาบนดาวอังคาร

สุริยุปราคาวงแหวนเกิดจากดวงจันทร์โฟบอส เมื่อสังเกตจากยานตระเวนเคียวรีออซิตี (20 สิงหาคม พ.ศ. 2556)
ดวงจันทร์บริวารของดาวอังคาร คือ โฟบอสและดีมอส มีขนาดเล็กกว่าดวงจันทร์ ทำให้ขนาดของสุริยคราสบนดาวเคราะห์ลดลง
อุปราคาที่เกิดจากโฟบอส

เนื่องจากขนาดที่เล็กของโฟบอส (ประมาณ 20 × 25 กิโลเมตร หรือ 12 × 16 ไมล์) และการโคจรที่เร็วมากของมัน ผู้สังเกตการณ์อยู่บนพื้นผิวของดาวอังคารจะไม่สามารถมองเห็นสุริยุปราคาได้นานเกินสามสิบวินาที โฟบอสใช้เวลา 7 ชั่วโมง 39 นาทีในการโคจรรอบดาวอังคาร ขณะที่หนึ่งวันบนดาวอังคารมีความยาว 24 ชั่วโมง 37 นาที หมายความว่าโฟบอสสามารถทำให้เกิดอุปราคาได้สองครั้งต่อวันดาวอังคาร โดยเป็นสุริยุปราคาชนิดวงแหวน เพราะว่าโฟบอสมีขนาดใหญ่ไม่เพียงพอหรือเกือบพอที่จะสร้างสุริยุปราคาชนิดเต็มดวงบนดาวอังคาร
อุปราคาที่เกิดจากดีมอส

ดวงจันทร์ดีมอสมีขนาดเล็ก (ประมาณ 15 × 10 กิโลเมตร หรือ 9.3 × 6.2 ไมล์) และอยู่ห่างจากดาวอังคารเกินกว่าที่จะทำให้เกิดอุปราคาขึ้น อย่างมากที่สุด ผู้สังเกตการณ์บนดาวอังคารจะเห็นวัตถุขนาดเล็กผ่านหน้าดวงอาทิตย์ไปเท่านั้น
มองจากโลก

ดวงจันทร์ทั้งสองดวงมีขนาดเล็กเกินกว่าที่เงาที่ทอดลงบนดาวอังคารจะสามารถมองเห็นจากโลกได้ อย่างไรก็ตาม เงาของดวงจันทร์โฟบอสก็เคยปรากฏในภาพที่ส่งมายังโลก
วิดีโอ (01:30/เวลาจริง): สุริยุปราคาโดยโฟบอส ซึ่งมีขนาดใหญ่ที่สุดในบรรดาดวงจันทร์ของดาวอังคารทั้งสองดวง (ยานตระเวนเคียวรีออซิตี, 20 สิงหาคม พ.ศ. 2556
การผ่านหน้าดวงอาทิตย์ของโฟบอสสังเกตโดยยานตระเวนออปเพอร์ทูนิตี (มีนาคม 2547)
อิโยะ มัตสึโมโตะ

| อิโยะ มัตสึโมโตะ松本 伊代 |
| --- | --- |
รู้จักในชื่อ: อิโยะ โคโซโนะ (小園 伊代)
ที่เกิด:  ญี่ปุ่น โตเกียว
อาชีพ: นักร้อง
ช่วงปี: ค.ศ.1981
อิโยะ มัตสึโมโตะ (ญี่ปุ่น: 松本 伊代; โรมาจิ: Matsumoto Iyo, เกิด 21 มิถุนายน 1965) เป็นนักร้องชาวญี่ปุ่น ชื่อจริงคือ อิโยะ โคโซโนะ (小園 伊代, นามสกุลเดิม: มัตสึโมโตะ) เกิดที่เขตโอตะ โตเกียว สังกัดบีคอมพานี
สามีของเธอคือฮิโรมิ โคโซโนะ เป็นนักแสดงตลก และลูกชายคนโตคือเรียวโอะ โคโซโนะ เป็นนักแสดง พี่สาวของเธอเป็นครูสอนเต้นรำ และเคยเปิดตัวในฐานะนักร้องในช่วงต้นทศวรรษ 1990 โดยใช้ชื่อว่า "พี่สาวอิโยะ มัตสึโมโตะ" (松本伊代姉)
อีซาเอียส อาเฟเวร์กี

| อีซาเอียส อาเฟเวร์กี |
| --- | --- |


ประธานาธิบดีแห่งเอริเทรีย
อยู่ในวาระ
เริ่มดำรงตำแหน่ง  24 พฤษภาคม 1993 รักษาการ: 27 เมษายน 1991 – 24 พฤษภาคม 1993
ก่อนหน้า: สถาปนาตำแหน่ง
ผู้นำสภาแห่งชาติ
อยู่ในวาระ
เริ่มดำรงตำแหน่ง  24 พฤษภาคม 1993
ก่อนหน้า: สถาปนาตำแหน่ง
ผู้นำแนวร่วมประชาชนเพื่อประชาธิปไตยและความยุติธรรม
อยู่ในวาระ
เริ่มดำรงตำแหน่ง  15 มิถุนายน 1994
ก่อนหน้า: สถาปนาตำแหน่ง
ผู้นำแนวร่วมปลดปล่อยประชาชนเอริเทรีย
ดำรงตำแหน่ง 4 ตุลาคม 1978 – 15 มิถุนายน 1994
ก่อนหน้า: Romodan Mohammed Nur
ถัดไป: Sebhat Ephrem
 
ข้อมูลส่วนบุคคล
เกิด:  (1946-02-02) 2 กุมภาพันธ์ ค.ศ. 1946 (78 ปี) แอสมารา, เอริเทรีย
ศาสนา: Eritrean Orthodox Tewahedo
พรรคการเมือง: แนวร่วมประชาชนเพื่อประชาธิปไตยและความยุติธรรม
คู่สมรส: Saba Haile
บุตร: Abraham, Berhane, Elsa
ศิษย์เก่า: มหาวิทยาลัยแอสดิสอาบาบา
ลายมือชื่อ: 

อีซาเอียส อาเฟเวร์กี (Isaias Afwerki, เกิด 2 กุมภาพันธ์ 1946) เป็นประธานาธิบดีคนแรกและคนปัจจุบันของประเทศเอริเทรีย เข้ารับตำแหน่งตั้งแต่เอริเทรียได้รับเอกราชเมื่อปี 1993 เขานำแนวร่วมปลดปล่อยประชาชนเอริเทรีย (EPLF) สู่ชัยชนะในเดือนพฤษภาคม 1991 หลังจากสู้ในสงครามประกาศอิสรภาพมา 30 ปี ต่อมา EPLF เปลี่ยนชื่อพรรคการเมืองใหม่เป็นแนวร่วมประชาชนเพื่อประชาธิปไตยและความยุติธรรม (PFDJ) เพื่อสะท้อนความรับผิดชอบใหม่ พรรค PFDJ ที่มีอีซาเอียสเป็นหัวหน้าเป็นพรรคที่ปกครองเอริเทรียเพียงพรรคเดียวในปัจจุบัน
หมู่บ้านทับทิมสยาม 04

ทับทิมสยาม 04 เป็นหมู่บ้านหนึ่งในตำบลเทพรักษา อำเภอสังขะ จังหวัดสุรินทร์
ประวัติ

เมื่อต้นปี พ.ศ. 2522 จากสถานการณ์ความวุ่นวายทางการเมืองในประเทศกัมพูชา  ทำให้มีชาวกัมพูชาอพยพหนีภัยเข้ามายังประเทศไทยเป็นจำนวนมาก  พื้นที่ชายแดนจังหวัดสุรินทร์ ต้องกลายเป็นพื้นที่รองรับผู้อพยพหนีภัยสงครามชาวกัมพูชาซึ่งหลบหนีออกนอกประเทศจำนวนกว่า  100,000  คน  โดยมีศูนย์อพยพ-บี (Site B) ตั้งอยู่ที่ตำบลเทพรักษา อำเภอสังขะ จังหวัดสุรินทร์  จนกระทั่งเมื่อสถานการณ์สู้รบในกัมพูชาสิ้นสุดลง  จึงได้มีการส่งผู้อพยพชาวกัมพูชากลับประเทศ ตั้งแต่วันที่ 29 มีนาคม พ.ศ. 2535  แล้วเสร็จเมื่อวันที่ 14 ธันวาคม 2535
เดือนสิงหาคม พ.ศ. 2536  ศาสตราจารย์  ดร.สมเด็จพระเจ้าลูกเธอเจ้าฟ้าจุฬาภรณ์วลัยลักษณ์ อัครราชกุมารี  องค์ประธานสถาบันวิจัยจุฬาภรณ์  ได้ทรงนำหน่วยแพทย์ให้การรักษาราษฎรไทยที่บริเวณอดีตศูนย์อพยพ-บี   และทรงตระหนักถึงความทุกข์ยากของราษฎรไทยที่อาศัยอยู่ตามแนวชายแดนไทย-กัมพูชา  ที่ได้รับผลกระทบจากภัยสงคราม  จึงมีพระดำริให้ฟื้นฟูพื้นที่ศูนย์อพยพที่ชาวกัมพูชาถูกส่งตัวกลับแล้ว  โดยให้พัฒนาสภาพแวดล้อมและสภาพชีวิตของประชาชนในพื้นที่ดังกล่าว  เพื่อเป็นศูนย์กลางของการพัฒนาที่จะขยายไปสู่พื้นที่ใกล้เคียงในลักษณะยุทธศาสตร์การพัฒนา  สร้างผืนแผ่นดินไทยตามแนวชายแดนให้เกิดความมั่นคงถาวรที่สุด  โดยกำหนดชื่อโครงการว่า “โครงการทับทิมสยาม 04”
ตั้งแต่วันที่ 2 ตุลาคม 2545 สถาบันวิจัยจุฬาภรณ์ได้ส่งมอบความรับผิดชอบ และการบริหารโครงการให้จังหวัดสุรินทร์ดูแลต่อไปในรูปของหมู่บ้านตามกฎหมายลักษณะการปกครองท้องถิ่น
ข้อมูลทั่วไป

หมู่บ้านทับทิมสยาม 04 ตั้งอยู่ที่หมู่ที่ 10 ตำบลเทพรักษา อำเภอสังขะ จังหวัดสุรินทร์ มีพื้นที่ทั้งหมด 2,456 ไร่ 72 ตารางวา แบ่งออกเป็น
พื้นที่ทำการเกษตร 1,701 ไร่  3 งาน 34 ตารางวา
พื้นที่ปลูกอาคารที่พักอาศัย  จำนวน 200 ไร่
พื้นที่ส่วนกลาง 350 ไร่ 2 งาน 11 ตารางวา
พื้นที่ส่วนราชการ 204 ไร่ 2 งาน 27 ตารางวา
อาณาเขต

ทิศเหนือ ติดต่อกับ พื้นที่เกษตรกรรมหมู่บ้านเทพรักษา
ทิศใต้ ติดต่อกับ พื้นที่เกษตรกรรมหมู่บ้านกะเลงเวก
ทิศตะวันออก ติดต่อกับ ห้วยเสน และหมู่บ้านลันแต้
ทิศตะวันตก ติดต่อกับ ห้วยกะเลงเวก ตำบลตาตุม อำเภอสังขะ จังหวัดสุรินทร์
อันดง

| อันดง 안동시 |
| --- | --- |
นคร
การถอดเสียงภาษาเกาหลี
 • ฮันกึล: 안동시
 • ฮันจา: 安東市
 • อักษรโรมันปรับปรุง: Andong-si
 • แมกคูน-ไรซ์ชาวเออร์: Andong-si
หมู่บ้านประวัติศาสตร์ฮาฮเวและยังดง
   ธง
ที่ตั้งในประเทศเกาหลีใต้
พิกัด: 36°33′33″N 128°43′44″E﻿ / ﻿36.55917°N 128.72889°E﻿ / 36.55917; 128.72889
ประเทศ:  เกาหลีใต้
ภูมิภาค: ย็องนัม
จังหวัด: คย็องซังเหนือ
กล่าวถึงครั้งแรก: 930
สถานะนคร: 1963
เขตการปกครอง: 1 อึบ (เมือง), 13 มย็อน (ตำบล), 10 ทง (แขวง)
พื้นที่
 • ทั้งหมด: 1,590.91 ตร.กม. (614.25 ตร.ไมล์)
ความสูง: 139 เมตร (456 ฟุต)
ประชากร (กรกฎาคม 2020)
 • ทั้งหมด: 158,765 คน
 • ความหนาแน่น: 100 คน/ตร.กม. (260 คน/ตร.ไมล์)
 • ภาษาถิ่น: คย็องซัง
เดมะนิม: Andongite
รหัสไปรษณีย์: 760003-760944
รหัสพื้นที่: (+82) 054
เว็บไซต์: เว็บไซต์ทางการ
แผนที่จังหวัดคย็องซังเหนือแสดงนครอันดง
อันดง (เกาหลี: 안동시) เป็นเมืองหนึ่งในจังหวัดคย็องซังเหนือ ในประเทศเกาหลีใต้ ปัจจุบันเมืองนี้กลายเป็นเมืองแห่งการศึกษา เพราะมีมหาวิทยาลัยมาตั้งที่นี่หลายสถาบัน
เดิมเมืองนี่ก่อตั้งโดยชาวจินฮันเมื่อ 1 ปีก่อนคริสต์ศักราช (พ.ศ. 542) และเป็นนิวาสสถานเดิมของพระมเหสีหลายพระองค์ในราชวงศ์โชซ็อน
| ด ค กนครในประเทศเกาหลีใต้ |
| --- | --- |
นครพิเศษ:  โซล 
มหานคร:  ควังจู  แทกู  แทจ็อน  ปูซาน  อินช็อน  อุลซัน 
นครปกครองตนเองพิเศษ:  เซจง 
นครใหญ่:  คิมแฮ  โคยัง  ช็องจู※  ช็อนจู※  ช็อนอัน  ชังว็อน※  ซ็องนัม  ซูว็อน※  นัมยังจู  พูช็อน  โพฮัง  ยงอิน  อันซัน  อันยัง  ฮวาซ็อง 
นคร:  คงจู  คย็องจู  คย็องซัน  คเยรยง  ควังจู  ควังมย็อน  ควังยัง  ควาช็อน  คอเจ  คังนึง  คิมเจ  คิมช็อน  คิมโพ  คุนซัน  คุนโพ  คูมี  คูรี  ช็องอึบ  ชินจู  ชีฮึง  ชุงจู  ชุนช็อน※  เชช็อน  ซกโช  ซอซัน  ซังจู  ซัมช็อก  ซาช็อน  ซุนช็อน  ทงดูช็อน  ทงย็อง  ทงแฮ  ทังจิน  แทแบ็ก  นนซัน  นัมว็อน  นาจู  พย็องแท็ก  พาจู  โพช็อน  โพรย็อง  มกโพ  มิลยัง  มุนกย็อง  ย็องจู  ย็องช็อน  ยอจู  ยอซู  ยังจู  ยังซัน  ว็อนจู  อันซ็อง  อันดง※  อาซัน  อิกซัน  อีช็อน  อึยจ็องบู  อึยวัง  โอซัน  ฮานัม 
นครภายใต้การบริหาร:  เชจู※  ซอกวีโพ 
ที่ตั้งศาลากลางจังหวัด ที่ไม่ใช่นคร:  อำเภอมูอัน  อำเภอฮงช็อง 
หมายเหตุ: ※ เป็นเมืองหลวงของจังหวัดด้วย
รายชื่อผู้เล่นในวอลเลย์บอลหญิงเนชันส์ลีก 2018

ด้านล่างนี้คือรายชื่อผู้เล่นของทีมชาติแต่ละชาติที่เข้าร่วมในวอลเลย์บอลหญิงเนชันส์ลีก 2018 ทีมชาติทั้ง 16 ทีมจะต้องส่งรายชื่อผู้เล่น 21 คน ซึ่งผู้เล่นจำนวน 14 คนจะต้องได้รับการคัดเลือกในแต่ละสัปดาห์และจะต้องส่งรายชื่อผู้เล่นมาสองวันก่อนเริ่มการแข่งขันในแต่ละสัปดาห์
แหล่งข้อมูลอื่น

Official website
สโมสรฟุตบอลชานตงไท่ชาน

ชานตงหลู่เหนิงไท่ชาน (จีนตัวย่อ: 山东鲁能泰山; จีนตัวเต็ม: 山東魯能泰山; พินอิน: Shāndōng Lǔnéng Tàishān) เป็นสโมสรฟุตบอลในประเทศจีน ตั้งอยู่ที่จี่หนาน มณฑลชานตง ปัจจุบันกำลังแข่งขันในไชนีสซูเปอร์ลีก สนามเหย้าของสโมสรคือสนามศูนย์กีฬาโอลิมปิกจี่หนาน ความจุ 56,808 ที่นั่ง เจ้าของสโมสรในปัจจุบันคือบริษัทกลุ่มเครื่องใช้ไฟฟ้าซานตง ซึ่งเป็นบริษัทเครื่องใช้ไฟฟ้าที่ใหญ่ที่สุดในจังหวัด
สโมสรชนะเลิศไชนีสซูเปอร์ลีก 4 สมัย ส่วนผลงานที่ดีที่สุดในเอเอฟซีแชมเปียนส์ลีกคือผ่านไปถึงรอบก่อนรองชนะเลิศในฤดูกาล 2016 ก่อนที่จะพ่ายแพ้ต่อเอฟซีโซล
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ > ฟุตบอลลีก

ไชนีสซูเปอร์ลีก :
ชนะเลิศ (4): 2006, 2008, 2010, 2021
เจีย-เอลีก (1994–2003)
ชนะเลิศ: 1999
เกียรติประวัติ > ฟุตบอลถ้วย

ไชนีสเอฟเอคัพ:
ชนะเลิศ (8): 1995, 1999, 2004, 2006, 2014, 2020, 2021, 2022
ไชนีส ซูเปอร์ลีกคัพ
ชนะเลิศ: 2004
ไชนีส เอฟเอ ซูเปอร์คัพ
ชนะเลิศ: 2015
แหล่งข้อมูลอื่น

เว็บไซต์อย่างเป็นทางการ (จีน)
| ด ค กผู้เล่นชุดปัจจุบันของสโมสรฟุตบอลชานตงไท่ชาน  |
| --- | --- |
 1 Liu Zhenli  3 Liu Junshuai  4 Gil  5 Zheng Zheng  6 Wang Tong  7 Cui Peng  9 เปลและ  11 Liu Yang  13 Zhang Chi  14 Wang Dalei  16 Li Hailong  17 Wu Xinghan  18 Zhou Haibin  20 Han Rongze  21 Liu Binbin  22 Hao Junmin  23 Guedes  24 Qi Tianyu  25 แฟลายนี  28 Chen Kerui  29 Cheng Yuan  31 Zhao Jianfei  32 Tian Xin  33 Jin Jingdao  34 Huang Cong  35 Dai Lin  36 Duan Liuyu  38 Liu Chaoyang  39 Song Long  40 Li Guanxi  ผู้จัดการ: Li Xiaopeng 
| ด ค กไชนีสซูเปอร์ลีก |
| --- | --- | --- |
| สโมสรในฤดูกาล 2023 |  เป่ย์จิงกั๋วอัน  Cangzhou Mighty Lions  Changchun Yatai  Chengdu Rongcheng  Dalian Pro  กว่างโจว ซิตี  Henan Songshan Longmen  Kunshan  Meizhou Hakka  Nantong Zhiyun  ชิงเต่า  ชานตงไท่ชาน  เซียงไฮ้พอร์ต  เซี่ยงไฮ้ เซิ่นหัว  เชินเจิ้น  เทียนจิน ไทเกอร์  อู่ฮั่น  Zhejiang  Cangzhou Mighty Lions  Changchun Yatai  Chongqing Liangjiang Athletic  Dalian Professional  |  |
| สโมสรที่เคยอยู่ในไชนีสซูเปอร์ลีก |  Beijing Renhe  กว่างโจว  Guizhou Hengfeng Zhicheng  เหอเป่ย์  Qingdao Manatee  Shijiazhuang Ever Bright  Zhejiang Yiteng  Zhejiang Pro  |  |
| สโมสรในอดีต |  เจียงซูซูหนิง  เทียนจิน เทียนไห่  Chengdu Tiancheng  Dalian Shide  Liaoning Whowin  Shanghai Shenxin  Shanghai United  Sichuan Guancheng  Wuhan Optics Valley  Xiamen Blue Lions  Yanbian Funde  |  |
อิโมเจน ฮีป

| อิโมเก็น ฮีป |
| --- | --- |

ข้อมูลพื้นฐาน
ชื่อเกิด: อิโมเก็น เจนนิเฟอร์ เจน ฮีป
ที่เกิด: ลอนดอน, อังกฤษ
แนวเพลง: อีเลคโทรนิกา, อัลเทอร์เนทีฟ, ป็อป, ร็อก แอมเบียนต์
ช่วงปี: 1997–ปัจจุบัน
ค่ายเพลง: Almo Sounds (1998–2001)   Megaphonic (2005–ปัจจุบัน)   Sony BMG (2006–ปัจจุบัน)

เว็บไซต์: imogenheap.com/
อิโมเก็น ฮีป (Imogen Heap) เกิดเมื่อวันที่ 9 ธันวาคม ค.ศ. 1977 ที่ลอนดอน เป็นเป็นนักร้อง นักแต่งเพลง ชาวอังกฤษ ที่เคยร่วมงานกับวงฟรูฟรู นอกจากนั้นได้รับการเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และ อิโมเก็น ฮีป  ได้ออกอัลบั้มเดียวชุดแรก คือ Speak for Yourself ในปี 2005 และ อัลบั้มล่าสุด คือ Ellipse. ในปี 2009
แหล่งข้อมูลอื่น

เว็บทางการ
beatlawrence.com
เกตเวย์ (บริษัทคอมพิวเตอร์)

สำหรับความหมายอื่น ดูที่ เกตเวย์
เกตเวย์ (Gateway) เป็นบริษัทคอมพิวเตอร์ในเครือของบริษัทเอเซอร์ สำนักงานใหญ่ตั้งอยู่ที่เมืองเออร์ไวน์ รัฐแคลิฟอร์เนีย สหรัฐอเมริกา เกตเวย์เป็นบริษัทคอมพิวเตอร์ที่เคยประสบความสำเร็จอย่างสูง และได้รับความนิยมตั้งแต่ปี พ.ศ. 2534 สำหรับขายคอมพิวเตอร์ส่วนบุคคล โดยมีสัญลักษณ์เป็นกล่องคอมพิวเตอร์ลวดลายจุดเหมือนวัวนม นอกจากนี้เกตเวย์ยังเคยมีการประชาสัมพันธ์และการตลาดที่โดดเด่น จนกระทั่งปี พ.ศ. 2549 คอมพิวเตอร์เกตเวย์ไม่เป็นที่นิยม และหลุดจากอันดับบริษัทขนาดใหญ่ในอเมริกาตาม Fortune 500
ในวันที่ 4 กันยายน พ.ศ. 2550 เกตเวย์ได้ขายกิจการบางส่วน โดยเฉพาะบริษัทในเครือข่ายที่ตั้งอยู่ที่เมืองแนชวิลล์ รัฐเทนเนสซี ให้แก่บริษัทเอ็มพีซี ต่อมาในวันที่ 16 ตุลาคม พ.ศ. 2550 บริษัทเอเซอร์จากไต้หวันได้เข้ามาซื้อกิจการทั้งหมดของเกตเวย์ เป็นจำนวนเงินประมาณ 710 ดอลลาร์สหรัฐ
ราคาหุ้นสุดท้ายของเกตเวย์ตกต่ำลงสุดที่ 1.90 ดอลลาร์ ซึ่งต่ำกว่าค่าเฉลี่ยทั่วประเทศของสหรัฐอเมริกาที่ 4.00 ดอลลาร์ โดยในช่วงที่เกตเวย์ประสบความสำเร็จ ราคาหุ้นของเกตเวย์สูงขึ้นสุดที่ 84.00 ดอลลาร์
ปัจจุบันเกตเวย์เป็นหนึ่งในชื่อตราสินค้าของคอมพิวเตอร์ของเอเซอร์ ที่มีการเปิดตลาดในเอเชียรวมถึงประเทศไทย โดยจะแยกตลาดออกมา โดยเกตเวย์จะถูกนับว่าเป็นรุ่นของคอมพิวเตอร์ที่เจาะกลุ่มตลาดราคาสูง เปรียบต่างกับเอเซอร์ที่เจาะกลุ่มตลาดราคาประหยัด
อิโอริ ซาเอกิ

| อิโอริ ซาเอกิ |
| --- | --- |
佐伯 伊織
เกิด:  (1994-07-22) 22 กรกฎาคม ค.ศ. 1994 (30 ปี) จังหวัดคานางาวะ ประเทศญี่ปุ่น
อาชีพ: นักพากย์
องค์การ: โพนีแคนยอน
ส่วนสูง: 153 ซม.
อิโอริ ซาเอกิ (佐伯 伊織, さえき いおり,  22 กรกฎาคม 1994 –) เป็นนักพากย์และนักร้อง ชาวญี่ปุ่น อยู่สังกัดโพนีแคนยอน เกิดที่จังหวัดคานางาวะ ส่วนสูง 153 ซม. กรุ๊ปเลือด A
ตั้งแต่ก่อนเดบิวต์เป็นนักพากย์ เคยเป็นนักร้องโดยใช้ชื่อ NU-KO
ผลงานพากย์

เนโกะพาระ (วานิลลา)
สู้เพื่อฝัน ม้าสาวเดอร์บี้ (คิงเฮโล)
ระหว่างอาดาจิกับชิมามูระ (ยาชิโระ)
เวอร์จินโร้ด เพชฌฆาตสาวบนเส้นทางพิสุทธิ์ (เมโนว)
เรย์ไวท์ จอมเวทดาบเหมันต์ (อาเมเลีย โรส)
โนเกโมโนะตาจิ โนะ โยรุ (วิเวียน)
สึบาซะโวะฮิโรเงเตะ/ไอวะคูรายามิโนะนากะเดะ

| "สึบะซะโวะฮิโระเงะเตะ/อะอิวะคุระยะมิโนะนะกะเดะ" |
| --- | --- |

เพลงโดยซาร์ด
ด้านเอ: สึบาสะโวะฮิโระเงะเตะ ไอวะคุระยะมิโนะนะกะเดะ
วางจำหน่าย: 9 เมษายน พ.ศ. 2551
แนวเพลง: เจป็อป
ความยาว: 18 นาที 18 วินาที 
ค่ายเพลง: บี-แกรมเรคคอร์ด
ผู้ประพันธ์เพลง: อิซุมิ ซะกะอิ เท็ตสึโระ โอดะ เซอิจิโระ คุริบะยะชิ
โปรดิวเซอร์: ไดโก นางาโตะ
สึบาซะโวะฮิโรเงเตะ/ไอวะคูรายามิโนะนากะเดะ (ญี่ปุ่น: 翼を広げて/愛は暗闇の中で; โรมาจิ: Tsubasa wo Hirogete / Ai wa Kurayami no Naka de) เป็นซิงเกิลลำดับที่ 44 ของซาร์ด และเป็นซิงเกิลที่สองที่ออกจำหน่ายหลังการเสียชีวิตของอิซุมิ ซะกะอิ ออกจำหน่ายเมื่อวันที่ 9 เมษายน พ.ศ. 2551 ในสองฉบับคือฉบับลิมิเต็ตพร้อมดีวีดี มีรหัสซีดี JBCJ-6011 และฉบับธรรมดาในรหัสซีดี JBCJ-6012 โดยมีเพลงหลักสองเพลง ได้แก่ สึบาสะโวะฮิโระเงะเตะ ซึ่งเป็นเพลงที่ตนเองนำมาร้องหลังจากแต่งเพลงให้กับวงดีน (DEEN) ส่วนไอวะคุระยะมิโนะนะกะเดะ เป็นเพลงที่นำกลับมาเรียบเรียงใหม่ ซึ่งทั้งสองเพลงต่างก็นำไปใช้ในการออกอากาศในการ์ตูนเรื่อง ยอดนักสืบจิ๋วโคนันทั้งคู่
ข้อมูลเพลง

ซิงเกิลนี้เป็นซิงเกิลแรกที่ออกในรูปแบบ Double A-side (มีเพลงหลักสองเพลง) ในรอบ 2 ปีนับตั้งแต่ซิงเกิลลำดับที่ 41 คะนะชิโฮะโดะอะนะตะกะสุกิ/คะระโตะอิโคะ! ซึ่งออกจำหน่ายเมื่อ พ.ศ. 2549 ซิงเกิลนี้มีสองฉบับคือฉบับลิมิเต็ตกับฉบับธรรมดา โดยฉบับลิมิเต็ดมีบันทึกการแสดงสดเพลง คิตโตะวะซึเรนะอิ ในคอนเสิร์ตว็อทอะบิวตีฟูลเมโมรี (What a beautiful memory) ที่จัดขึ้นเมื่อวันที่ 14 กันยายน พ.ศ. 2550 ที่สนามกีฬาต่อสู้ญี่ปุ่น ประกอบมาในดีวีดี
ในซิงเกิลนี้ มีการกลับมาและการไม่ปรากฏตัวของผู้แต่งเพลงและผู้เรียบเรียงเพลงหลายคน เป็นต้นว่าไอกะ โอโนะ ซึ่งแต่งเพลงตั้งแต่ซิงเกิล อะชิตะโวะยูเมะมิเตะ (ซิงเกิลลำดับที่ 35 ออกจำหน่ายเมื่อ 9 เมษายน พ.ศ. 2546) มาจนถึงซิงเกิลลำดับที่ 43 กลอเรียสไมนด์ (ออกจำหน่าย 12 ธันวาคม พ.ศ. 2550) ไม่ปรากฏการแต่งเพลงในซิงเกิลนี้ แต่มีการปรากฏตัวของเท็ตสึโระ โอดะ ที่แต่งเพลงสุดท้ายให้ซาร์ดในซิงเกิล อิคิโมะเดคินะอิ (ออกจำหน่าย 4 มีนาคม พ.ศ. 2541 ทั้งนี้ไม่นับการรีมิกซ์เพลง) และอาคาชิ มาซะโอ ที่เรียบเรียงเพลงในซิงเกิล คนนะนิโซบะนิอิรุโนะนิ (ออกจำหน่าย 8 สิงหาคม พ.ศ. 2537) เป็นลำดับสุดท้าย
เพลงทั้งสองได้นำไปใช้ในการออกอากาศยอดนักสืบจิ๋วโคนัน โดยสึบาสะโวะฮิโระเงะเตะ ใช้ในการฉายภาพยนตร์ ยอดนักสืบจิ๋วโคนัน เดอะมูฟวี่ตอนบทบรรเลงแห่งความตาย ส่วนไอวะคุระยะมิโนะนะกะเดะ ใช้ในการออกอากาศยอดนักสืบจิ๋วโคนันทางนิปปอนเทเลวิชัน โดยนับเป็นเพลงเปิดลำดับที่ 22 ใช้ในตอนที่ 491 ถึง 504 ที่มีเนื้อหาเกี่ยวกับองค์กรชุดดำ
ซิงเกิลดังกล่าวติดชาร์ตประจำสัปดาห์ของโอริคอนที่อันดับ 3 และอยู่ในชาร์ตเป็นเวลา 12 สัปดาห์ ทำยอดขายได้ 83,694 ชุด นับเป็นซิงเกิลลำดับที่ 90 ของปี 2551
รายชื่อเพลง > ซีดีเพลง

คำร้องทั้งหมดแต่งโดยอิซุมิ ซะกะอิ
สึบาสะโวะฮิโระเงะเตะ (ญี่ปุ่น: 翼を広げて ; โรมาจิ: Tsubasa wo Hirogete )
ทำนองโดย เท็ตสึโระ โอดะ เรียบเรียงโดย อาคาชิ มาซะโอะ
เพลงนี้เป็นเพลง Self-cover ของซาร์ด เดิม อิซุมิ ซะกะอิ แต่งเพลงนี้ให้กับวงดีน (DEEN) เพื่อนำไปร้องเป็นซิงเกิลของดีนเองใน พ.ศ. 2536 ในขณะเดียวกัน ซาร์ดได้อัดเสียงเพลงนี้ไว้ในฉบับของตนเองด้วย โดยเรียบเรียงทำนองใหม่และตัดคอรัสจากเวอร์ชันต้นฉบับออก แต่เวอร์ชันของซาร์ดไม่ได้มีการนำมาเผยแพร่ลงซิงเกิลหรืออัลบั้มใดเลยในระหว่างที่อิซุมิยังมีชีวิตอยู่ หลังจากการเสียชีวิตของเธอ จึงมีการประกาศว่าเพลงดังกล่าวจะนำไปใช้ใช้ในการฉายภาพยนตร์ ยอดนักสืบจิ๋วโคนัน เดอะมูฟวี่ ตอนบทบรรเลงแห่งความตาย
ไอวะคุระยะมิโนะนะกะเดะ (ญี่ปุ่น: 愛は暗闇の中で ; โรมาจิ: Ai wa Kurayami no Naka de ) ทำนองโดยเซอิจิโระ คุริบะยะชิ เรียบเรียงโดยสิยอน โมริชิตะ (ชอน; SCHON) เพลงนี้เดิมปรากฏในซิงเกิล กูดบายมายโลนลีเนส (Good-bye My Loneliness) ซิงเกิลลำดับที่ 1 ของซาร์ด ออกจำหน่ายใน พ.ศ. 2534 ในฐานะเพลงรอง (B-side) ซึ่งทำนองของเพลงดังกล่าวได้นำมาจากเพลง เอมตีเดยส์ (Empty Days) ในอัลบั้ม โชว์มีเดอะเวย์ (SHOW ME THE WAY) โดยวงบลิซาร์ด (BLIZARD) ในขณะที่อิซุมิ ซะกะอิ ยังมีชีวิตอยู่ เธอตั้งใจจะเรียบเรียงเพลงนี้ใหม่ ดังปรากฏในคำร้องที่อยู่ในปกซิงเกิลที่เขียนด้วยลายมือของอิซุมิเอง ได้นำเนื้อร้องฉบับเก่าบางส่วนออกและใส่เนื้อร้องใหม่ลงไปแทน แต่เธอเสียชีวิตก่อนที่จะเรียบเรียงเพลงนี้ใหม่จนจบ จึงมีการนำสิยอน โมริชิตะ มาเรียบเรียงทำนองเพลงนี้ใหม่และนำอายะ คามิกิ ที่เคยร่วมงานกับซาร์ดในซิงเกิล เคียววะยุคคุริฮะนะโซะ มาร้องควบคู่ไปกับเพลงที่เรียบเรียงใหม่นี้ด้วย ซึ่งภายหลังอายะเองได้นำเพลงนี้ไปร้องในสไตล์ของตนเอง โดยปรากฏในอัลบั้ม อาร์ยูแฮปปีนาว? (Are you happy now?) อัลบั้มลำดับที่ 3 ของอายะ เพลงนี้นำไปใช้ในการออกอากาศยอดนักสืบจิ๋วโคนันทางนิปปอนเทเลวิชัน โดยนับเป็นเพลงเปิดลำดับที่ 22 ใช้ในตอนที่ 491 ถึง 504 ที่มีเนื้อหาเกี่ยวกับองค์กรชุดดำ
ร่วมด้วยอายา คามิกิ, สิยอน โมริชิตะ (เครื่องดนตรีทั้งหมด) และนาโอกิ โคจิน (คอรัส)
สึบาสะโวะฮิโระเงะเตะ (Instrumental; ฉบับดนตรี)
ไอวะคุระยะมิโนะนะกะเดะ (ฉบับดนตรี)
รายชื่อเพลง > ดีวีดี

คิตโตะวะซึเรนะอิ (ญี่ปุ่น: きっと忘れない; โรมาจิ: Kitto Wasurenai) (บันทึกการแสดงสดคอนเสิร์ตว็อทอะบิวตีฟูลเมโมรี เมื่อวันที่ 14 กันยายน พ.ศ. 2550  ที่สนามกีฬาต่อสู้ญี่ปุ่น) 
มีอยู่ในฉบับลิมิเต็ตของซิงเกิลนี้เท่านั้น
การนำไปใช้

เพลงปิดภาพยนตร์ยอดนักสืบจิ๋วโคนัน เดอะมูฟวี่ ตอนบทบรรเลงแห่งความตาย (#1)
เพลงเปิดอนิเมะเรื่อง ยอดนักสืบจิ๋วโคนัน ฉายทางนิปปอนเทเลวิชัน (#2)
อัลบั้ม เดอะเบสต์ออฟดีเทคทีฟโคนัน 3 ~เมตันเตะโคนันธีมเคียวคุชู 3~ (#1, #2)
ดูเพิ่ม

ซาร์ด
ยอดนักสืบจิ๋วโคนัน
บทบรรเลงแห่งความตาย
รายชื่อเพลงประกอบภาพยนตร์การ์ตูนในยอดนักสืบจิ๋วโคนัน